Eskom teken vyfjaarkontrak met NamPowerArgieffoto (Foto: baptisteh, Pixabay) Matshela Koko, tussentydse uitvoerende hoof van Eskom, het in ŉ verklaring gesê Eskom is gereed om elektrisiteit aan die streek te verskaf, wat sal lei tot groei in albei ekonomieë met ŉ groter aanvraag na elektrisiteit, wat weer die streekskragopwekkingsbedryf sal stimuleer. “Eskom het omgedraai en ons het nou surpluskapasiteit beskikbaar om ekonomiese groei te bevorder. Hierdie ooreenkoms verskaf energiesekerheid aan Namibië en bied ekonomiese ontwikkeling en groei in die land sonder enige bekommernisse oor die beskikbaarheid van elektrisiteit,” het Koko gesê. “Dis jammer dat ons streek steeds sukkel om toegang tot elektrisiteit vir al sy burgers te bied en krag te voorsien aan hul bedrywighede en myne. Dit beperk ekonomiese groei en versuim om werk te verskaf aan ons mense. Eskom glo die uitdaging is nou te fokus op samewerking tussen verskillende lande en beskikbare elektrisiteit te deel.” NamPower het gesê hy sal alles in sy vermoë doen om seker te maak dat elektrisiteit op ŉ volhoubare manier aan die nasionale ekonomie verskaf word. Eskom het reeds langtermynooreenkomste met Lesotho en Swaziland.